open-index/open-wikipedia-markdown huggingface dataset:
Danilo Pereira

**Danilo Luís Hélio Pereira** (sündinud 9. septembril 1991 Bissaus) on Guinea-Bissaus sündinud Portugali jalgpallur, kes mängib kaitsva poolkaitsjana Prantsusmaa kõrgliiga klubis Paris Saint-Germain ja Portugali jalgpallikoondises.

Kui Danilo Pereira oli viieaastane, siis kolis pere Portugali. Noorteklassis mängis ta Portugali klubides, kuuludes sh 2008–2010 Lissaboni Benficasse.

2010. aastal liitus ta Itaalia klubiga Parma. Hooaja 2010–11 teises pooles mängis ta Parmast laenul Kreeka kõrgliiga klubis Aris Thessaloniki, kus ta lõi viie mänguga kaks väravat. Parma meeskonnas debüteeris ta Itaalia kõrgliigas 2011. aasta detsembris. Hooajal 2012–2013 mängis Danilo Parmast laenul Hollandi kõrgliiga klubis Roda.

Aastatel 2013–2015 mängis ta Portugali kõrgliiga klubis Marítimo.

2015. aasta juulis sõlmis ta nelja-aastase lepingu Portugali suurklubiga Porto. Hooaegadel 2017–18 ja 2019–20 tuli ta Portoga Portugali meistriks. 2016. aastal valiti Danilo Porto aasta mängijaks.

2020. aasta oktoobris läks ta Portost laenule Paris Saint-Germaini, kellega sõlmis hooaja lõpus püsiva lepingu.

2011. aastal võitis Danilo Portugali kuni 20-aastaste koondisega juunioride maailmameistrivõistlustel hõbemedali. Portugali jalgpallikoondises debüteeris ta 31. märtsil 2015 sõprusmängus Roheneemesaarte vastu. Koondisekarjääri esimese värava lõi ta 8. juunil 2016 sõprusmängus Eesti vastu.

2016. aastal tuli ta Portugali koondisega Euroopa meistriks. Portugali koondisse on ta kuulunud veel ka 2017. aasta FIFA konföderatsioonide karikaturniiril ja 2020. aasta Euroopa meistrivõistlustel.

## Saavutused
;Porto
*Primeira Liga: 2017–18, 2019–20
*Taça de Portugal: 2019–20
;Paris Saint-Germain
*Coupe de France: 2020–21
*Trophée des Champions: 2020
Jukka Raitala

**Jukka Raitala** (sündinud 15. septembril 1988 Keravas) on Soome jalgpallur, kes mängib kaitsjana Soome kõrgliiga klubis HJK ja Soome jalgpallikoondises.

HJK-i meeskonnas debüteeris ta Soome kõrgliigas 2007. aastal. 2009. aastal tuli ta klubiga Soome meistriks.

Klubikarjääri jooksul on Raitala mänginud veel Saksamaa klubides TSG 1899 Hoffenheim ja SC Paderborn, Hispaania kõrgliiga klubis Osasuna, Hollandi kõrgliiga klubis SC Heerenveen, Taani kõrgliiga klubides FC Vestsjælland ja AaB ning Norra kõrgliiga klubis Sogndal. Aastatel 2017–2021 mängis ta Põhja-Ameerikas Major League Socceris. Esimesel hooajal mängis ta Columbus Crew's, 2018–2020 Montreal Impactis ning 2021. aastal Minnesota Unitedis. 2021. aasta detsembris naasis ta HJK-sse.

Soome jalgpallikoondises mängis Raitala 4. veebruaril 2009 sõprusmängus Jaapani vastu. Ta kuulus Soome koondisse 2021. aasta Euroopa meistrivõistlustel.
Tim Sparv

**Tim Sparv** (sündinud 20. veebruaril 1987 Orvaisis) on Soome jalgpallur, kes mängib kaitsva poolkaitsjana Soome jalgpallikoondises. Ta on koondise kapten.

2003. aastal liitus ta Inglismaa klubiga Southampton, kuid klubi põhimeeskonda ta välja ei jõudnud.

2007. aastal asus ta mängima Rootsi kõrgliiga klubis Halmstad. Osa 2008. aastal hooajast mängis ta laenul Soome kõrgliiga klubis VPS.

Aastatel 2010–2013 mängis ta Hollandi kõrgliiga klubis FC Groningen, 2013–2014 Saksamaa esiliiga klubis Greuther Fürth ja 2014–2020 Taani kõrgliiga klubis FC Midtjylland. Midtjyllandiga tuli ta kolm korda Taani meistriks. Viimati (hooajal 2020–21) mängis Sparv Kreeka kõrgliiga klubis AEL.

Soome jalgpallikoondises debüteeris Sparv 4. veebruaril 2009 sõprusmängus Jaapani vastu. Koondisekarjääri esimese värava lõi ta 15. augustil 2012 sõprusmängus Põhja-Iirimaa vastu. Ta kuulub Soome koondisse 2020. aasta Euroopa meistrivõistlustel.

Sparv valiti Soome aasta jalgpalluriks aastal 2015.

Alates 2017. aastast on ta olnud romantilises suhtes Tšehhi modelli Jitka Nováčkovága, kellega sai 2021. aasta jaanuaris tütre.

## Saavutused
;FC Midtjylland
*Taani kõrgliiga: 2014–15, 2017–18, 2019–20
*Taani karikas: 2018–19

## Välislingid
Kalvik

**Kalvik** on perekonnanimi.

2021. aasta 1. jaanuari seisuga oli Eestis perekonnanimi Kalvik 264 inimesel: 128 mehel ja 136 naisel. Perekonnanimede levikult on Kalvik meeste puhul 580. kohal ja naiste puhul 608. kohal. Perekonnanimi Kalvik on levinuim Järva maakonnas.

## Nime kandjaid
*Finn Kalvik, norra laulja
*Mari-Liis Kalvik, eesti keeleteadlane

## Viited

## Välislingid
*
Jaabal

**Jaabal** või **Yabal** ( *Yabal*) on Piibli tegelane.

Jaabal (Kaini järeltulija) oli Lemeki ja Aada poeg, Juubali vend ja Tuubal-Kaini ning Naama poolvend. Ta oli Aadama pojapojapojapojapojapojapoeg. Teda kirjeldatakse kui kõigi nende isa, kes elavad telkides ja kasvatavad karja.

"Ja Lemek võttis enesele kaks naist: ühe nimi oli Aada ja teise nimi oli Silla. Ja Aada tõi ilmale Jaabali, kes sai nende isaks, kes elasid telkides ja kasvatasid karja. Ja tema venna nimi oli Juubal, kes sai kõigi kandlelööjate ja vilepuhujate isaks." (4:19–21)

## Sugupuu
Iirad

**Iirad** (heebrea keeles עִירָד *Īrāḏ*) on Piibli tegelane.

Iirad on Kaini lapselaps ja Hanoki poeg. Tema poeg on Mehuujael.

## Sugupuu
Kalmus (perekonnanimi)

**Kalmus** on perekonnanimi.

2021. aasta 1. jaanuari seisuga oli Eestis perekonnanimi Kalmus 428 inimesel: 202 mehel ja 226 naisel. Perekonnanimede levikult on Kalmus meeste puhul 289. kohal ja naiste puhul 281. kohal. Perekonnanimi Kalmus on levinuim Hiiu maakonnas.

## Nime kandjaid
* Ain Kalmus, eesti kirjanik
* Andreas Kalmus, Eesti sõjaväelane (1902–1990)
* Anne Kalmus, eesti haridustöötaja (1970–)
* Arnold Kalmus, eesti maalikunstnik (1882–1942)
* Jaan Kalmus, eesti ettevõtja (1958–2022)
* Kertu Kalmus, eesti ajakirjanik (1986–)
* Marek Kalmus, eesti kulturist (1971–2023)
* Marie Kalmus, eesti skulptor (1882–1959)
* Veronika Kalmus, eesti sotsioloog-meediateadlane (1973–)

## Viited

## Välislingid
*
Mehuujael

**Mehuujael** (heebrea keeles מְחוּיָאֵל *Məḥūyāʾēl*) on Piibli tegelane.

Mehuujael on Kaini lapselapselaps ja Iiradi poeg. Tema poeg on Metuusael.

Tema nimi tähendab "El (Jumal) annab elu"

## Sugupuu
Metuusael

**Metuusael** (heebrea keeles מְתוּשָׁאֵל *Məṯūšāʾēl*) on Piibli tegelane.

Metuusael on Kaini lapselapselapselaps ja Mehuujaeli poeg. Tema poeg on Lemek.

## Sugupuu
Joona Toivio

**Joona Marko Aleksi Toivio** (sündinud 10. märtsil 1988 Sipoos) on Soome jalgpallur, kes mängib kaitsjana Soome kõrgliiga klubis HJK ja Soome jalgpallikoondises.

2007. aastal liitus ta Hollandi klubiga AZ, kuid klubi põhimeeskonnas tal liigadebüüti teha ei õnnestunud. Aastatel 2008–2009 mängis ta AZ-ist laenul Hollandi esiliiga klubis SC Telstar. 

Aastatel 2010–2013 mängis ta Rootsi kõrgliiga klubis Djurgårdens IF ja 2013–2017 Norrak kõrgliiga klubis Molde. 2014. aastal tuli ta Moldega Norra meistriks.

Hooaja 2017–18 teises pooles mängis ta Poola kõrgliiga klubis Nieciecza Bruk-Bet Termalica. Aastatel 2018–2021 mängis ta Rootsi kõrgliiga klubis BK Häcken.

2021. aasta novembris sõlmis ta kolmeaastase lepingu HJK-ga.

Soome jalgpallikoondises debüteeris Toivio 9. veebruaril 2011 sõprusmängus Belgia vastu. Koondisekarjääri esimese värava lõi ta sama aasta 7. oktoobril EM-i valikmängus Rootsi vastu. Ta kuulus Soome koondisse 2021. aasta Euroopa meistrivõistlustel.

## Saavutused
;Molde
*Eliteserien: 2014
*Norra karikas: 2013, 2014
;BK Häcken
*Svenska Cupen: 2018–19

## Viited
Dmitri Barinov

**Dmitri Nikolajevitš Barinov** (vene keeles Дмитрий Николаевич Баринов; sündinud 11. septembril 1996 Ogudnevos, Moskva oblastis) on Venemaa jalgpallur, kes mängib kaitsva poolkaitsjana Venemaa kõrgliiga klubis Moskva Lokomotiv ja Venemaa jalgpallikoondises.

Moskva Lokomotiviga liitus ta 2012. aastal. Klubi põhimeeskonnas debüteeris ta Venemaa kõrgliigas hooajal 2014–15. Esimese värava Venemaa kõrgliigas lõi ta 19. augustil 2017 mängus Moskva Spartaki vastu. Samal hooajal tuli ta Lokomotiviga Venemaa meistriks. Lisaks on ta klubiga võitnud kolm korda Venemaa karikavõistlused ja korra Venemaa superkarika.

2013. aastal tuli Barinov Venemaa kuni 17-aastaste koondisega Euroopa omavanuste meistriks. 2015. aastal võitis ta Venemaa kuni 19-aastaste koondisega Euroopa omavanuste meistrivõistlustel hõbemedali. Venemaa jalgpallikoondises debüteeris ta 8. juunil 2019 EM-i valikmängus San Marino vastu. Ta kuulub Venemaa koondisse 2020. aasta Euroopa meistrivõistlustel. 

## Saavutused
;Moskva Lokomotiv
*Premjer Liga: 2017–18
*Venemaa karikas: 2016–17, 2018–19, 2020–21
*Venemaa superkarikas: 2019
Andrei Sergejevitš Semjonov

**Andrei Sergejevitš Semjonov** (vene keeles Андрей Серге́евич Семёнов; sündinud 24. märtsil 1989 Moskvas) on Venemaa jalgpallur, kes mängib kaitsjana Venemaa kõrgliiga klubis Groznõi Ahmat.

Klubikarjääri algusaastatel mängis ta Venemaa esiliigas ja tugevuselt kolmandas liigas, sh 2009–2012 Habarovski SKA-Energijas. Venemaa kõrgliigas debüteeris ta hooajal 2012–13 Permi Amkari meeskonnas.

2014. aasta veebruaris liitus ta Ahmatiga.

Venemaa jalgpallikoondises debüteeris Semjonov 31. mail 2014 sõprusmängus Norra vastu. Ta on kuulunud Venemaa koondisse 2014. ja 2018. aasta maailmameistrivõistlustel ning 2020. aasta Euroopa meistrivõistlustel.
Georgi Džikija

**Georgi Tamazovitš Džikija** (vene keeles Георгий Тамазович Джикия; sündinud 21. novembril 1993 Moskvas) on Gruusia päritolu Venemaa jalgpallur, kes mängib kaitsjana Venemaa kõrgliiga klubis Moskva Spartak ja Venemaa jalgpallikoondises.

2003. aastal liitus ta Moskva Lokomotivi noortesüsteemiga, kuid klubi põhimeeskonnas ta liigadebüüti ei teinud. Venemaa kõrgliigas debüteeris Džikija hooajal 2015–16 Permi Amkari meeskonnas.

2016. aasta detsembris sõlmis ta lepingu Spartakiga. Hooajal 2016-17 tuli ta Spartakiga Venemaa meistriks.

Venemaa jalgpallikoondises tegi Džikija debüüdi 5. juunil 2017 sõprusmängus Ungari vastu. Koondisekarjääri esimese värava lõi ta 16. novembril 2019 EM-i valikmängus Belgia vastu. Ta on kuulunud Venemaa koondisse 2017. aasta FIFA konföderatsioonide karikaturniiril ja 2020. aasta Euroopa meistrivõistlustel.

## Saavutused
;Moskva Spartak
*Premjer Liga: 2016-17
*Venemaa superkarikas: 2017
Roman Zobnin

**Roman Sergejevitš Zobnin** (vene keeles Роман Сергеевич Зобнин; sündinud 11. veebruaril 1994 Irkutskis) on Venemaa jalgpallur, kes mängib poolkaitsjana Venemaa kõrgliiga klubis Moskva Spartak ja Venemaa jalgpallikoondises.

Venemaa kõrgliiga debüteeris ta hooajal 2013–14 Moskva Dinamo meeskonnas. Alates hooajast 2016–17 on ta mänginud Spartakis. Hooajal 2016–17 tuli ta Spartakiga ka Venemaa meistriks.

Venemaa jalgpallikoondises tegi Zobnin debüüdi 31. märtsil 2015 sõprusmängus Kasahstani vastu. Ta on kuulunud Venemaa koondisse 2018. aasta maailmameistrivõistlustel ja 2020. aasta Euroopa meistrivõistlustel.

## Saavutused
;Moskva Spartak
*Premjer Liga: 2016–17
*Venemaa superkarikas: 2017

## Välislingid
Magomed Ozdojev

**Magomed Mustafajevitš Ozdojev** (vene keeles Магомед Мустафаевич Оздоев; sündinud 5. novembril 1992 Groznõis) on Venemaa jalgpallur, kes mängib keskpoolkaitsjana Kreeka kõrgliigaklubis PAOK ja Venemaa jalgpallikoondises.

2010. aastal liitus ta Moskva Lokomotiviga ja debüteeris samal hooajal Venemaa kõrgliigas.

2014. aasta juulis läks ta Lokomotivist laenule Kaasani Rubini, kellega sõlmis hooaja lõpus püsiva lepingu. Hooaja 2016–17 teises pooles mängis ta Rubinist laenul Groznõi Terekis.

2018. aasta veebruaris sõlmis ta nelja ja poole aasta pikkuse lepingu Venemaa kõrgliigaklubiga Peterburi Zenit. Ta tuli Zenitiga Venemaa meistriks kokku neli korda.

2022. aasta juulis liitus ta Türgi kõrgliigaklubiga Fatih Karagümrük.

2023. aasta augustis sõlmis ta kaheaastase lepingu PAOK-ga.

Venemaa jalgpallikoondises tegi Ozdojev debüüdi 3. septembril 2014 sõprusmängus Aserbaidžaani vastu. Koondisekarjääri esimese värava lõi ta 15. novembril 2016 sõprusmängus Rumeenia vastu. Ta kuulus Venemaa koondisse 2021. aasta Euroopa meistrivõistlustel.

Ta on inguši päritolu.

## Saavutused
;Peterburi Zenit
*Premjer Liga: 2018–19, 2019–20, 2020–21, 2021–22
*Venemaa karikas: 2019–20
*Venemaa superkarikas: 2020, 2021

## Viited
Matvei Safonov

**Matvei Jevgenjevitš Safonov** (vene keeles Матвей Евгеньевич Сафонов; sündinud 25. veebruaril 1999 Stavropolis) on Venemaa jalgpallur, kes mängib väravavahina Prantsusmaa kõrgliiga klubis Pariisi Saint-Germain ja Venemaa jalgpallikoondises.

Ta liitus 2015. aastal Krasnodariga. Krasnodari meeskonnas debüteeris ta Venemaa kõrgliigas 13. augustil 2017 mängus Permi Akmari vastu.

Suvel 2024 liitus ta 20 miljoni euro eest Pariisi Saint-Germainiga.

Venemaa jalgpallikoondises debüteeris Safonov 1. juunil 2021 sõprusmängus Poola vastu. Ta kuulub Venemaa koondisse 2020. aasta Euroopa meistrivõistlustel.
Anton Šunin

**Anton Vladimirovitš Šunin** (vene keeles Антон Владимирович Шунин; sündinud 27. jaanuaril 1987 Moskvas) on Venemaa jalgpallur, kes mängib väravavahina Venemaa kõrgliiga klubis Moskva Dinamo ja Venemaa jalgpallikoondises.

Ta on Moskva Dinamos mänginud kogu oma klubikarjääri jooksul. Dinamo noortesüsteemiga liitus ta 1994. aastal. Klubi põhimeeskonnas mängib ta alates 2007. aastast.

Venemaa jalgpallikoondises debüteeris Šunin 27. augustil 2012 Poola vastu. Ta on kuulunud Venemaa koondisse 2012. ja 2020. aasta Euroopa meistrivõistlustel
Jere Uronen

**Jere Uronen** (sündinud 13. juulil 1994 Turus) on Soome jalgpallur, kes mängib kaitsjana Major League Socceri (MLS) klubis Charlotte ja Soome jalgpallikoondises.

Ta alustas klubikarjääri kodulinna klubis Turu Palloseura, mille meeskonnas debüteeris ta Soome kõrgliigas 2011. aastal.

Aastatel 2012–2016 mängis ta Rootsi kõrgliiga klubis Helsingborgs IF.

Aastatel 2016–2021 mängis ta Belgia kõrgliiga klubis Genk. Hooajal 2018–19 tuli ta klubiga Belgia meistriks.

2021. aasta juulis liitus ta Prantsusmaa kõrgliigaklubiga Brest. Hooaja 2022/23 teises pooles oli ta laenul Saksamaa kõrgliigaklubis Schalke 04. Ta oli teine Schalkes mänginud soomlane pärast Teemu Pukkit.

2023. aasta augustis liitus ta Charlotte'iga.

Soome jalgpallikoondises debüteeris Uronen 26. mail 2012 mängus Türgi vastu, saades Soome koondise läbi aegade kolmandaks noorimaks debütandiks. Koondisekarjääri esimese värava lõi ta 9. juunil 2018 sõprusmängus Valgevene vastu. Ta kuulus Soome koondisse 2021. aasta Euroopa meistrivõistlustel.

## Saavutused
;Helsingborgs IF
*Svenska Supercupen: 2012
;Genk
*Belgia kõrgliiga: 2018–19
*Belgia karikas: 2020–21
*Belgia superkarikas: 2019

## Viited
Estonian Social Science Online

**Estonian Social Science Online** on esimene sotsiaalteaduslik online-ajakiri, mille väljaandmisele pani aluse Paul Kenkmann. Nii 1999 kui ka 2000 aastal ilmus üks eelretsenseeritav ingliskeelne väljaanne. Esimese numbri toimetaja oli Margus Paas. Pärast Paul Kenkmanni surma ilmusid kaks eestikeelset, Eesti sotsiaalteaduste V ja VII aastakonverentside eestikeelsete ettekannete erinumbrit, vastavalt 2004 ja 2008 aastal.

## Välislingid
*Estonian Social Science Online uus koduleht
*Estonian Social Science Online vana koduleht
Moskva lahing

**Moskva lahing** toimus 1941. aasta sügisel kui Saksa tankigrupid 2, 3 ja 4 jõudsid Moskva alla.

Keskarmeegrupp Mitte oli jõudnud ära võtta Smolenski ning järgmiseks pidid vallutama Moskva. Kõrgemalt tuli aga käsk, et soomusgrupid tuleb saata lõunasse, Kiievi juurde, et läbi murda sovietide kaitsest. 

### Ründeplaan
Ründeplaan vastas klassikalisele välksõja taktikale, kus soomusgrupid surusid sügavale vastase tagalasse õhuväe, jalaväe ja suurtükiväe toetusel. Plaan oli liikuda kahe grupiga. Üks grupp liigub Moskva põhjaküljele, teine grupp liigub lõunast. Kokku pidid nad saama Noginskis, mis on 33km Moskvast idas.

### Sovietide kaitseplaan
Sovietid tekitasid kaks kaitseliini. Esimene liin Rževi, Vjazma ja Brjanski vahel, mis takistas teed Moskvani. Teine liin oli Kalinini ja Kaluga vahel, mida nimetati Možaiski kaitse liiniks. Plaaniks oli hoida kinni Saksa vägesid, et anda aega idas olevatel vägedel rindele jõudmiseks oma vägedele formeerumiseks.

**Armeede seis**

* Saksa väed olid peale 1941. aasta suve rünnakuid saanud mitmeid kaotusi. Armee kannatas laialdaselt logistilistest probleemidest. Col.Gen Heinz Guderian on öelnud, et enne operatsiooni oli tema väel suur kütuse puudus.
* NSVL oli sõja esimese kuue kuuga kaotanud (võetud vangi, tapetud ja desertöörid) 2,5 miljonit sõdurit, sellest sõltumata tuli armeele vabatahtlike juurde (kelle seas oli palju naisi). Armee grupi Kesk vägede saatmine kagu rindele andis Sovietidele aega ettevalmistamiseks. Samuti oli Stalin kutsunud Leningraadi rindelt ära Georgi Žukovi, et üle võtta Moskva kaitse. Stalin pidas 7. novembril võidupüha paraadi, mis tõstis laialdaselt moraali, samuti võeti kasutusele T-34, mis domineeris sakslaste Panzer IV üle. 

**Lahingud**

Nõukogude Liidu väed küll aeglustasid sakslasi Ržev, Vjazma ja Brjanski liinil, kuid ei suutnud neid peatada. Sakslased tekitasid suuri kaotusi kui Vjazmas ja Brjanskis piirati ümber. Seal võeti vangi või tapeti 340 000 sõdurit. Možaiski liinil suutsid Sovietid lõpuks peatada pealetungi, neile aitas kaasa vene ilmastik - sügis mis tegi teed mudaseks aeglustas sakslaste pealetungi ja kui tuli vene talv ei suutnud sakslaste logistika tagada õigeaegse varustuse juurdeveo. Sakslaste põhjapoolne armeegrupp suutis saavutada läbimurde Kalinini juures ning jõudsid kuni Himkini mis on 8 km Moskvast. Lõunapoolne armeegrupp ei suutnud ära võtta Tulat ning oli Sovietide vasturünnaku poolt tagasi surutud. Üritati veel rünnata keskelt Narofominskit, aga see neil ei õnnestunud. Samal ajal kui lahingud toimusid olid Sovietid toonud endale vägesid juurde ja nüüd alustasid vasturünnakut. Saksa nüüdseks nõrgad väed ei suutnud pakkuda vastupanu ja pidid taganema. Sovietid pidid peatama rünnaku 100 km Moskvast, kuna nende eesrinne oli väljaveninud ja nende logistika ei jõudnud järele.
Fredrik Jensen

**Hans Fredrik Jensen** (sündinud 9. septembril 1997 Porvoos) on Soome jalgpallur, kes mängib poolkaitsja või ääremängijana Saksamaa kõrgliiga klubis Aris FC ja Soome jalgpallikoondises.

2013. aastal liitus ta Hollandi klubiga FC Twente. Klubi meeskonnas debüteeris ta Hollandi kõrgliigas hooajal 2016–17.

2018. aastal sõlmis ta lepingu Augsburgiga. Esimese värava Saksamaa kõrgliigas lõi ta 13. detsembril 2019 mängus TSG Hoffenheimi vastu.

Soome jalgpallikoondises debüteeris Jensen 28. märtsil 2017 sõprusmängus Austria vastu. Ta kuulub Soome koondisse 2020. aasta Euroopa meistrivõistlustel.

Tema vanem vend Richard Jensen on samuti jalgpallur.
Daniel O'Shaughnessy

**Daniel Michael O'Shaughnessy** (sündinud 14. septembril 1994 Riihimäkis) on Soome jalgpallur, kes mängib keskkaitsja või paremkaitsjana Saksamaa esiliigaklubis Karlsruher ja Soome jalgpallikoondises.

Aastatel 2012–2014 mängis ta Prantsusmaal FC Metzi reservmeeskonnas.

2014. aasta augustis sõlmis ta kaheaastase lepingu Inglismaa klubiga Brentford. Ta mängis vaid Brentfordi noortevõistkondades. Hooajal 2015–16 oli ta laenul Inglismaa tugevuselt viienda liiga klubis Braintree Town ja Taani kõrgliiga klubis FC Midtjylland.

Aastatel 2016–2018 mängis ta Inglismaa tugevuselt neljanda liiga klubis Cheltenham Town.

2018. aasta jaanuaris liitus ta Soome kõrgliigaklubiga HJK. Aastatel 2018, 2020 ja 2021 tuli ta klubiga Soome meistriks.

2021. aasta juunis liitus ta Karlsruheriga.

Soome jalgpallikoondises debüteeris O'Shaughnessy 10. jaanuaril 2016 sõprusmängus Rootsi vastu. Ta kuulus Soome koondisse 2021. aastas Euroopa meistrivõistlustel. Koondisekarjääri esimese värava lõi ta 13. novembril 2021 MM-i valikmängus Bosnia ja Hertsegoviina vastu.

Tema isa on iirlane ja ema soomlanna.

## Saavutused
;HJK
*Veikkausliiga: 2018, 2020, 2021
*Soome karikas: 2020

## Viited
Toomas Täht (matemaatik)

**Toomas Täht** (19. september 1948 Tallinn – 17. juuni 2003 Tallinn) oli eesti matemaatik ja alpinist. Teadlasena oli tema peamine uurimisvaldkond rakendusmatemaatika. Alpinistina on ta tõusnud seitsmetuhandelise mäe tippu.

## Hariduskäik
Ta lõpetas 1967. aastal Tallinna 1. Keskkooli ja 1972. aastal Tartu Riikliku Ülikooli matemaatika erialal *cum laude* spetsialiseerumisega rakendusmatemaatikas. Aastatel 1972–1978 oli ta TRÜ aspirant ja nooremteadur. 1981. aastal kaitses ta Sverdlovskis Gorki-nimelises Uurali Riiklikus Ülikoolis väitekirja ja sai füüsika-matemaatikakandidaadi kraadi. 1994. aastal täiendas ta end Ameerika Ühendriikides Bentley Kolledžis.

## Töökäik
Täht töötas aastatel 1978–1988 Tallinna Polütehnilises Instituudis lektori ja seejärel dotsendina. Aastatel 1988–1992 oli ta TPI (1989. aastast Tallinna Tehnikaülikooli) majandusmatemaatika kateedri juhataja. 1992. aastal, kui TTÜ-s mindi üle uuele akadeemilisele struktuurile (kateedrite asemele loodi instituudid ja õppetoolid), sai Täht vastloodud teoreetilise majandusteaduse ja -metodoloogia instituudis majandusmatemaatika õppetooli juhatajaks.

1996. aastast kuni oma surmani töötas Toomas Täht Eesti Kõrgemas Kommertskoolis professorina ning ühtlasi matemaatika ja informaatika õppetooli juhatajana.

## Alpinism
Toomas Täht oli kirglik matkaja ja mägironija. 1982. aastal võttis ta osa Eesti Pamiiri ekspeditsioonist Kesk-Pamiiri Võssokaja Stena ahelikku, mille eesmärgiks oli tõusta kahe rühmaga samaaegselt kahe seni nimeta olnud ja kellegi poolt käimata mäetippu. Täht tõusis viieliikmelises rühmas Alfred Lõhmuse juhtimisel 6230 m kõrguse mäe tippu. Esmavallutatud mäetipp sai nimeks J. F. Parrot. 

1990. aastatel tõusis Täht Pamiiris asuva seitsmetuhandelise tippu (Lenini mäetipp, 7134 m). Koos pereliikmetega ronis ta Alpide kõrgeima mäe Mont Blanc (4810 m) tippu.

### Muud sportlikud huvialad
Lisaks matkamisele ja mägironimisele tegeles ta ka süstaslaalomi, langevarjuhüpete ja purilennuga.

## Teosed
*Toomas Täht. "Majandusmatemaatika. Loengukonspekt". Tallinn: Kirjastus Eesti Kõrgem Kommertskool, 2000 (126 lk).

## Viited

## Välislingid
*Õppejõudude kullafondist - intervjuu professor Toomas Tähega. Eesti Kõrgema Kommertskooli tudengileht, veebruar 2001
Danny Ward

**Daniel Ward** (sündinud 22. juunil 1993 Wrexhamis) on Walesi jalgpallur, kes mängib väravavahina Inglismaa Premier League'i klubis Leicester City ja Walesi jalgpallikoondises.

Ta alustas klubikarjääri kodulinna klubis Wrexham A.F.C..

2012. aasta jaanuaris sõlmis ta lepingu Inglismaa kõrgliiga klubiga Liverpool. Hooajal 2014–15 oli Ward lühikest aega laenul Inglismaa tugevuselt neljanda liiga klubis Morecambe. Hooaja 2015–2016 esimeses pooles oli ta laenul Šotimaa kõrgliiga klubis Aberdeen. Liverpooli meeskonnas debüteeris Ward Inglismaa kõrgliigas 17. aprillil 2016 mängus AFC Bournemouthi vastu. Samal hooajal mängis ta veel ühes kõrgliiga kohtumises. Hooajal 2016–2017 oli ta laenul Inglismaa esiliiga klubis Huddersfield Town.

2018. aasta juulis siirdus ta Leicester Citysse.

Walesi jalgpallikoondises tegi Ward debüüdi 24. märtsil 2016 sõprusmängus Põhja-Iirimaa vastu. Ta on kuulunud Walesi koondisse 2016. ja 2021. aasta Euroopa meistrivõistlustel.

## Välislingid
Jamestown

**Jamestown** on mitme asula nimi.

Neist arvatavasti tuntuim on:
* **[[Jamestown (Virginia)|Jamestown]]** Virginias, mis oli inglaste esimene püsiasula Ameerikas

Teiste sellenimeliste asulate sekka kuuluvad:
* **[[Jamestown (Saint Helena)|Jamestown]]**, Saint Helena saare keskus
* **[[Jamestown (New York)|Jamestown]]**, linn New Yorgi osariigis
* **[[Jamestown (California)|Jamestown]]**, asula Californias
* **[[Jamestown (Ida-Kapimaa)|Jamestown]]**, linn Lõuna-Aafrika Vabariigis Ida-Kapimaal
* **[[Jamestown (Lääne-Kapimaa)|Jamestown]]**, linn Lõuna-Aafrika Vabariigis Lääne-Kapimaal
* **[[Jamestown (Austraalia)|Jamestown]]**, asula Lõuna-Austraalias
Välksõda

**Välksõda** (saksa keeles *Blitzkrieg*) on ründesõda, mille eesmärk on anda vastasele kiire ja tugev löök. Selleks keskendutakse ühele kohale vastase kaitses ning kasutatakse liikuvaid, manööverdamisvõimelisi jõude, sealhulgas soomustatud, motoriseeritud ja mehhaniseeritud jalaväge, tanke ja õhutoetust, mille peamine eesmärk on läbi murda vastase esmasest kaitseliinist, lõigata ära üksuseid, tekitada vastase üksuste seas kaost. Selline teooria viib eelkõige kiire võiduni, vähendades kaotusi nii inimressursides kui ka tehnikas. Kõige kuulsam välksõja teooria rakendaja oli natsionaalsotsialistlik Saksamaa, kes teise maailmasõja ajal tungis hämmastava kiiruse ja jõuga läbi Poola, Norra, Belgia, Hollandi ja Prantsusmaa.

Pärast esimest maailmasõda otsustasid Saksamaa sõjalised juhid, et puudu on mobiilne, manööverdatav ja paindliku taktikaga üksus, mille puudumine oligi põhjustanud lahinguväljal kaevikusõja. Selle tulemusena valmistas Prantsusmaa kahe sõja vahel oma piiri ette kaitseks, millest kõige tuntum näide on Maginot' liin, kus Prantsusmaa valmistus kaevikusõjaks, samal ajal kui sakslased otsustasid valmistuda lühikeseks sõjaväeliste manöövritega konfliktiks.

### Kasutus teises maailmasõjas

Hispaania kodusõjas 1936. aastal oli esimest korda näha taktikaid, mida võib seostada välksõjaga. Samuti 1939. aastal Poola vallutamine, kus oli näha koordineeritud õhu- ja maavägede rünnakut. Samuti kasutati seal manöövrites efektiivselt tanke. Aprillis 1940, kui Saksamaa tungis neutraalse Norra territooriumile, võttes üle pealinna Oslo koos riigi peamiste sadamatega.

Mais 1940 Saksamaa sissetung Belgia, Hollandi ja Prantsusmaa aladele, mille käigus kasutas Saksamaa Wehrmacht tankide, jalaväe ja suurtükiväe koostööd, et tungida läbi vastase kaitsest.

1941. aastal kasutasid Saksamaa väed uuesti välksõja taktikat rünnakul Nõukogude Liidu vastu, lootes samasuguseid tulemusi nagu nad olid varem Lääne-Euroopas saanud. Kuid strateegia ei osutunud nii efektiivseks, kui vastas oli hästi organiseeritud ja hea relvastusega Nõukogude Liidu kaitse. 1943. aastaks olid sakslased kõikidel rinnetel kaitsele sunnitud.
Mahalalel

**Mahalalel** (heebrea keeles מַהֲלַלְאֵל *Mahălalʾēl*; kreeka keeles Μαλελεήλ *Maleleḗl*) on Piibli tegelane.

Mahalalel on Aadama pojapojapojapoeg ja Keenani poeg. Tema poeg on Jered.

Vana Testamendi kohaselt elas Mahalalel 895 aasta vanuseks

## Sugupuu
Stole Dimitrievski

**Stole Dimitrievski** (makedoonia keeles Столе Димитриевски; sündinud 25. detsembril 1993 Kumanovos) on Põhja-Makedoonia jalgpallur, kes mängib väravavahina Hispaania kõrgliiga klubis Rayo Vallecano ja Põhja-Makedoonia jalgpallikoondises.

Ta alustas klubikarjääri Põhja-Makedoonia klubis FK Rabotnički.

Alates 2012. aastast on ta mänginud Hispaania klubides. Aastatel 2012–2016 kuulus Granadasse ning sai mänguaega peamiselt klubi reservmeeskonnas Hispaania tugevuselt kolmandas liigas. Aastatel 2016–2018 mängis ta kaks hooaega Hispaania esiliigas Gimnàstic de Tarragona ridades.

2018. aasta augustis läks ta Gimnàsticist laenule Rayo Vallecanosse, mis mängis toona Hispaania kõrgliigas. 2019. aasta jaanuaris sõlmis ta klubiga püsiva lepingu.

Põhja-Makedoonia jalgpallikoondises tegi Dimitrievski debüüdi 12. novembril 2015 mängus Montenegro vastu. Ta kuulus Põhja-Makedoonia koondisse 2021. aasta Euroopa meistrivõistlustel.
Andri Jarmolenko

**Andri Mõkolajovõtš Jarmolenko** (ukraina keeles Андрій Миколайович Ярмоленко; sündinud 23. oktoobril 1989 Leningradis) on Ukraina jalgpallur, kes mängib ründaja või ääremängijana Inglismaa Premier League'i klubis West Ham United ja Ukraina jalgpallikoondises.

Hooajal 2006–07 debüteeris ta Ukraina esiliigas Tšernigivi Desna meeskonnas.

Aastatel 2008–2017 mängis ta Kiievi Dinamos. Hooaegadel 2008–09, 2014–15 ja 2015–16 tuli ta Dinamoga Ukraina meistriks. Aastatel 2010–2017 lõi Jarmolenko seitsmel hooajal järjest Ukraina kõrgliigas vähemalt 11 väravat. Hooajal 2016–17 oli ta Ukraina kõrgliiga suurim väravakütt (15 väravat).

2017. aasta augustis sõlmis Jarmolenko nelja-aastase lepingu Saksamaa kõrgliiga klubiga Dortmundi Borussia, kuid siirdus juba aasta hiljem West Ham Unitedi. Esimesed kaks väravat lõi ta Inglismaa kõrgliigas 16. septembril 2018 mängus Evertoni vastu.

Ukraina jalgpallikoondises debüteeris Jarmolenko 5. septembril 2009 MM-i valikmängus Andorra vastu ja lõi selles mängus ka värava. Ta on alates 2012. aastast osalenud kolmedel Euroopa meistrivõistlustel, kuid esimese värava lõi ta alles oma kolmandatel Euroopa meistrivõistlustel, kui oli täpne 13. juunil 2021 toimunud alagrupi esimeses mängus Hollandi vastu.

Ajaleht Ukrainskiy Football on valinud Jarmolenko Ukraina aasta jalgpalluriks aastatel 2013, 2014, 2015 ja 2017.

## Saavutused
;Kiievi Dinamo
*Premjer-Liga: 2008–09, 2014–15, 2015–16
*Ukraina karikas: 2013–14, 2014–15
*Ukraina superkarikas: 2009, 2011, 2016

## Välislingid
Roman Jaremtšuk

**Roman Olegovõtš Jaremtšuk** (ukraina keeles Роман Олегович Яремчук; sündinud 27. novembril 1995 Lvivis) on Ukraina jalgpallur, kes mängib ründajana Hispaania kõrgliigaklubis Valencia ja Ukraina jalgpallikoondises.

2007. aastal liitus ta Kiievi Dinamo noortesüsteemiga. Ukraina kõrgliigas debüteeris ta hooajal 2016–17 FK Oleksandrijas, kus ta mängis Dinamost laenul.

2017. aasta augustis sõlmis ta nelja-aastase lepingu Belgia kõrgliiga klubiga Gent. Debüüthooajal lõi ta Belgia kõrgliigas üheksa väravat. Hooajal 2020–21 lõi ta Belgia kõrgliigas 20 väravat.

2021. aasta juulis sõlmis ta viieaastase lepingu Portugali kõrgliigaklubiga Lissaboni Benfica. Hooajal 2021/22 lõi Jaremtšuk Portugali kõrgliigas kuus väravat, lisaks lõi ta kolm väravat UEFA Meistrite Liigas. Benficaga tuli ta sel hooajal Portugali meistriks.

2022. aasta augustis naasis Belgia kõrgliigasse, kui sõlmis nelja-aastase lepingu Club Brugge. 2023. aastal läks ta laenule Valenciasse.

Ukraina jalgpallikoondises debüteeris Jaremtšuk 6. septembril 2018 UEFA Rahvuste Liiga mängus Tšehhi vastu. Koondisekarjääri esimese värava lõi ta 7. juunil 2019 EM-i valikmängus Serbia vastu. 2021. aasta Euroopa meistrivõistluste esimeses alagrupimängus 13. juunil lõi ta värava Hollandi vastu ja teises alagrupimängus 17. juunil värava Põhja-Makedoonia vastu.

## Viited
Ruslan Malinovskõi

**Ruslan Volodõmõrovõtš Malinovskõi** (ukraina keeles Руслан Володимирович Маліновський; sündinud 4. mail 1993 Žõtomõris) on Ukraina jalgpallur, kes mängib poolkaitsjana Itaalia kõrgliigaklubis Genoa ja Ukraina jalgpallikoondises.

2006. aastal liitus ta Donetski Šahtariga, kuid klubi põhimeeskonnas ta liigadebüüti ei teinud. Ukraina kõrgliigas debüteeris ta hooajal 2013–14 Luhanski Zorja meeskonnas. Samal hooajal valiti ta Ukraina kõrgliiga hooaja parimaks noormängijaks.

Aastatel 2017–2019 mängis ta Belgia kõrgliigaklubis Genk. Hooajal 2018–19 lõi ta Belgia kõrgliigas 13 väravat ning tuli samal hooajal Genkiga Belgia meistriks.

2019. aasta juulis siirdus ta 13,7 miljoni euro eest Atalantasse. Esimese värava lõi ta klubi meeskonnas 22. oktoobril 2019 UEFA Meistrite Liiga alagrupimängus Manchester City vastu. Esimese värava Itaalia kõrgliigas lõi ta sama aasta 7. detsembril mängus Verona Hellase vastu. Hooajal 2020–21 oli Malinovskõi Itaalia kõrgliigas Romelu Lukaku kõrval enim väravasööte teinud mängija (kokku 11).

Hooaja 2022/23 teises pooles mängis Malinovskõi Prantsusmaa kõrgliigaklubis Marseille Olympique. 2023. aasta augustis läks ta Marseillest laenule Genoasse, kellega sõlmis 2024. aasta jaanuaris püsiva lepingu.

Ukraina jalgpallikoondises tegi Malinovskõi debüüdi 31. märtsil 2015 sõprusmängus Läti vastu. Koondisekarjääri esimese värava lõi ta 10. oktoobril 2018 sõprusmängus Itaalia vastu. Ta kuulus Ukraina koondisse 2021. ja 2024. aasta Euroopa meistrivõistlustel.

## Viited
Heorhi Buštšan

**Georgi Mõkolajovõtš Buštšan** (ukraina keeles Георгій Миколайович Бущан; sündinud 31. mail 1994 Odessas) on Ukraina jalgpallur, kes mängib väravavahina Ukraina kõrgliiga klubis Kiievi Dinamo ja Ukraina jalgpallikoondises.

Kiievi Dinamoga liitus ta 2010. aastal. Hooajal 2013–14 debüteeris ta klubi reservmeeskonnas Ukraina esiliigas. Klubi põhimeeskonnas on ta mänginud Ukraina kõrgliigas alates hooajast 2017–18. Hooajal 2019–20 kerkis ta Dinamo põhiväravavahi kohale. Hooajal 2020–21 tuli ta klubiga Ukraina meistriks.

Ukraina jalgpallikoondises debüteeris Buštšan 7. oktoobril 2020 Prantsusmaa vastu toimunud sõprusmängus, mis lõppes prantslaste 7:1 võiduga. Ta kuulub Ukraina koondisse 2020. aasta Euroopa meistrivõistlustel.

## Saavutused
;Kievi Dinamo
*Premjer-Liga: 2020–21
*Ukraina karikas: 2019–20, 2020–21
*Ukraina superkarikas: 2018, 2019, 2020
Stefan Spirovski

**Stefan Spirovski** (makedoonia keeles Стефан Спировски; sündinud 23. augustil 1990 Bitolas) on Põhja-Makedoonia jalgpallur, kes mängib keskpoolkaitsjana Küprose kõrgliiga klubis AEK Larnaca ja Põhja-Makedoonia jalgpallikoondises.

Aastatel 2007–2009 mängis ta Põhja-Makedoonia klubis FK Pelister. Seejärel siirdus ta Serbia kõrgliiga klubisse Čačaki FK Borac. 2014. aastal mängis ta Bulgaaria klubis Beroe. Aastatel 2015–2017 mängis ta Põhja-Makedoonia klubis FK Vardar, kellega tuli kolmel aastal järjest riigi meistriks.

Aastatel 2017–2019 mängis ta kaks hooaega Ungari kõrgliiga klubis Ferencvárosi ning tuli hooajal 2018–19 klubiga Ungari meistriks. Hooajal 2019–2020 mängis Iisraeli kõrgliiga klubis Tel Avivi Hapoel. Seejärel liitus ta AEK Larnacaga.

Põhja-Makedoonia jalgpallikoondises debüteeris Spirovski 10. augustil 2011 sõprusmängus Aserbaidžaani vastu. Koondisekarjääri esimese värava lõi ta 28. märtsil 2017 sõprusmängus Valgevene vastu. Ta kuulub Põhja-Makedoonia koondisse 2020. aasta Euroopa meistrivõistlustel.

## Viited
Meditsiiniuuringute Nõukogu

**Meditsiiniuuringute Nõukogu** (inglise keeles *Medical Research Council*; lühend **MRC**) on teadusorganisatsioon Suurbritannias, mis koordineerib ja rahastab riigis meditsiiniuuringuid. 

MRC loodi 1913. aastal. Alates 2018. aastast on Meditsiiniuuringute Nõukogu
Suurbritannia valitsuse ametkondadevälise riigiorgani UK Research and Innovation allosa. MRC on üks seitsmest uuringutenõukogust Suurbritannias.

MRC peakorter asub Swindonis.

## MRC struktuuriüksused
Meditsiiniuuringute Nõukogu finantseerimisel on üle riigi kümneid instituute, keskusi ja allüksusi (*units*), sealhulgas ülikoolide akadeemilisi struktuuriüksusi.

### MRC struktuuriüksusi
*MRC molekulaarbioloogia laboratoorium (Cambridge'i Ülikoolis)
*MRC kognitsiooni- ja aju-uuringute allüksus (Cambridge'i Ülikoolis)
*MRC mitokondriaalse bioloogia allüksus (Cambridge'i Ülikoolis)
*MRC inimese geneetika allüksus (Edinburghi Ülikoolis)
*MRC Meditsiiniuuringute Riiklik Instituut (Londonis)
*Francis Cricki Instituut (Londonis)

## Välislingid
*Koduleht
Parabellum MG 14

**Parabellum MG 14** on 7,92-millimeetrise kaliibriga Saksa kuulipilduja. Seda tootis esimeseks maailmasõjaks Deutsche Waffen- und Munitionsfabriken. Tegu on kuulipilduja MG 08 ümberehitusega (MG 08 on ise konstrueeritud Maximi kuulipilduja põhjal), mis oli mõeldud kasutuseks lennukitel ja õhulaevadel. Kuulipildujal MG 14 on varasemast MG 08-st palju kompaktsem raam. Padrunikestad väljusid relvast allapoole, mitte üles ega kõrvale nagu tavaks. 

## Viited

## Kirjandus
* 

## Välislingid
* Mitrailleuse Parabellum MG 13. Mitrailleuse d'aviation Parabellum LMG 14. Mitrailleuse d'aviation LMG 14/17.
* IWM: Parabellum M1913 & MG 13
* IWM: Parabellum M1913 &#91;2nd issue&#93; & Parabellum l.MG 14
Dedryck Boyata

**Dedryck Anga Boyata** (sündinud 28. novembril 1990 Uccles) on Belgia jalgpallur, kes mängib keskkaitsja või paremkaitsjana Saksamaa kõrgliiga klubis Hertha ja Belgia jalgpallikoondises.

2006. aastal liitus ta Inglismaa klubiga Manchester City. Hooajal 2009–10 valiti Boyata klubi hooaja parimaks noormängijaks. Klubi põhimeeskonnas debüteeris ta 2010. aasta jaanuaris Inglismaa karikavõistlustel. Samal kuul debüteeris ta Inglismaa kõrgliigas mängus Blackburn Roversi vastu. Manchester Citys Boyata põhikoosseisu liikmeks ei kujunenud. Hooajal 2011–12 oli ta laenul Inglismaa kõrgliiga klubis Bolton Wanderers ja hooajal 2012–13 Hollandi kõrgliiga klubis FC Twente.

Aastatel 2015–2019 mängis ta Šotimaa kõrgliiga klubis Celtic ning tuli seal olles kõigil neljal hooajal klubiga Šotimaa meistriks. 2018–19 valiti Boyata Šotimaa kõrgliiga hooaja sümboolsesse koosseisu.

2019. aasta mais siirdus ta Herthasse.

Belgia jalgpallikoondises debüteeris Boyata 10. oktoobril 2010 EM-i valikmängus Austria vastu. Ta on kuulunud Belgia koondisse 2018. aasta maailmameistrivõistlustel ja 2020. aasta Euroopa meistrivõistlustel.

## Saavutused
;Manchester City
*FA Cup: 2010–11
;Celtic
*Scottish Premiership: 2015–16, 2016–17, 2017–18, 2018–19
*Scottish Cup: 2016–17, 2017–18
*Scottish League Cup: 2017–18, 2018–19

## Välislingid
Michael Stuart Brown

**Michael Stuart Brown** (sündinud 13. aprill 1941) on Ameerika Ühendriikide geneetik. Kolesterooli ainevahetuse regulatsiooni kirjeldamise eest anti talle koos Joseph L. Goldsteiniga 1985. aastal Nobeli füsioloogia- või meditsiiniauhind.

## Haridus ja noorus
Brown sündis New Yorgis Brooklyni linnaosas Evelyn ja Harvey Browni pojana. Ta on lõpetanud Cheltenhami keskkooli (Wyncote, Pennsylvania). Brown lõpetas 1962. aastal Pennsylvania ülikooli ja sai doktorikraadi Pennsylvania ülikooli meditsiinikoolis 1966. aastal.

## Karjäär ja teadustöö
Brown kolis Dallasesse Texase ülikooli, kus ta ja tema kolleeg Joseph L. Goldstein uurisid kolesterooli ja avastasid, et inimrakkudel on väikese tihedusega lipoproteiini (LDL) retseptorid, mis eraldavad kolesterooli vereringest. Piisavate LDL-retseptorite puudumine on seotud päriliku hüperkolesteroleemiaga, mis on kolesterooliga seotud haiguste oluline eelsoodumus. Lisaks selle haiguse aluseks oleva patoloogia selgitamisele paljastas nende töö rakubioloogia ühe põhiaspekti – retseptori vahendatud endotsütoosi.

Nende järeldused viisid statiiniravimite – kolesteroolisisaldust vähendavate ühendite – väljatöötamiseni, mida tänapäeval kasutavad 16 miljonit ameeriklast ja mis on Ameerika Ühendriikides kõige enam välja kirjutatud ravimid. Pärast neid olulisi edusamme selgitas nende teadlaste meeskond välja lipiidide valgu modifitseerimise (valgu prenüleerimise) rolli vähis. 1984. aastal pälvis ta koos Joseph L. Goldsteiniga Columbia ülikoolist Louisa Grossi Horwitzi preemia ja 1985. aasta Nobeli füsioloogia- või meditsiiniauhinna. 1988. aastal sai Brown meditsiinilise panuse eest riikliku teadusmedali.

1993. aastal puhastasid nende praktikandid Xiaodong Wang ja Michael Briggs sterooli reguleerivat elementi siduvad valgud (SREBP). Alates 1993. aastast on dr. Brown, Goldstein ja nende kolleegid on kirjeldanud keerulist masinavärki, mille abil rakud säilitavad erinevates keskkonnatingimustes vajaliku rasvade ja kolesterooli taseme.

Brown on Texase ülikooli regentprofessor.

## Tunnustus
*1987 – valiti USA Meditsiiniakadeemia liikmeks

## Viited
Teehöövel

**Teehöövel** (ka **greider**) on pinnase kaevamise, teisaldamise ja tasandamise masin, mis liigitatakse rasketehnika hulka. Enamik kasutuses olevaid teehöövleid on motoriseeritud ehk neid võib kutsuda ka "mootoriga teehöövliteks". Enne teehöövleid tegid töö hobused ja traktorid. Tüüpilistel teehöövlitel on kolm telge: juhttelg, tera ning seejärel kabiin ja mootor tagatelje kohal. Tera laius võib olla 2,50–7,39 m ning peale tera tõstmise ning langetamise, saab seda pöörata nii horisontaalselt kui ka vertikaalselt. Mootori standardvõimsused on 93–373 kW (125–500 hobujõudu). Samuti võivad teehöövlid olla väga erineva lisavarustusega mis sõltub tööoludest, näiteks maa-alused kaevandustööd. 

## Ajalugu
Esimene iseliikuv teehöövel valmis 1920. aastal Russell Graderi nimelises ettevõttes. Esimene kummist rehvidega teehöövel valmis 1931. aastal ning sai nimeks Caterpillar Auto Patrol.

Eestisse sattusid kaks esimest teehöövlit esmakordselt 1926. aasta juunis, nendeks olid Stockholmis valminud teehöövlid mudelinimega Bitvargen.
See sündmus aitas kaasa tugevalt Eesti teedeehituse ja teehoolduse arengule. 

Esimene Eestis projekteeritud teehöövel V-1 valmis 1948. aastal Paide masinatehases. Seda tüüpi teehöövleid valmistati Nõukogude Liidus 122 tükki. 

## Liigitus
Kiire ja kvaliteetse töö tarbeks sobib iga greider oma piirkonda.

Teehöövleid liigitatakse oma olemuse järgi:
* mehaanilisteks
* hüdraulilisteks
Sisepõlemismootorite järgi liigitatakse neid järgmiselt:
* kerge (mootori võimsus kuni 75 hj)
* keskmine (mootori võimsus kuni 100 hj)
* raske (mootori võimsus kuni 180 hj)
* üliraske (mootori võimsus üle 400 hj)

## Välislingid
Michael Gregoritsch

**Michael Gregoritsch** (sündinud 18. aprillil 1994 Grazis) on Austria jalgpallur, kes mängib ääremängija või ründajana Saksamaa kõrgliigaklubis Freiburg ja Austria jalgpallikoondises.

Austria kõrgliigas debüteeris ta hooajal 2009–10 Kapfenberger SV meeskonnas.

2011. aasta juunis sõlmis ta lepingu Saksamaa kõrgliigaklubiga TSG 1899 Hoffenheim, kuid ta mängis vaid Hoffenheimi reservmeeskonnas või laenul teistes klubides: 2011–2012 oli ta laenul Kapfenbergeris, 2013–2014 Saksamaa esiliigaklubis FC St. Pauli ja 2014–15 Saksamaa esiliigaklubis VfL Bochum.

2015. aastal liitus ta Saksamaa kõrgliigaklubiga Hamburger SV. Esimese värava Saksamaa kõrgliigas lõi Gregoritsch 22. septembril 2015 mängus FC Ingolstadti vastu. Oma esimesel hooajal Saksamaa kõrgliigas lõi ta viis väravat.

2017. aastal siirdus Gregoritsch FC Augsburgi. Hooajal 2017–18 lõi ta Saksamaa kõrgliigas 13 väravat. Hooaja 2019–20 teises pooles oli ta Augsburgist laenul Schalkes.

2022. aasta juulis sõlmis ta lepingu Freiburgiga.

Austria jalgpallikoondises debüteeris Gregoritsch 5. septembril 2016 MM-i valikmängus Gruusia vastu. Koondisekarjääri esimese värava lõi ta 27. märtsil 2018 sõprusmängus Luksemburgi vastu. 2021. aasta Euroopa meistrivõistluste esimeses alagrupimängus 13. juunil lõi ta värava Põhja-Makedoonia vastu.

## Välislingid
Louis Schaub

**Louis Schaub** (sündinud 29. detsembril 1994 Fuldas) on Saksamaal sündinud Austria jalgpallur, kes mängib ründava poolkaitsjana Saksamaa esiliigaklubis Hannover 96 ja Austria jalgpallikoondises.

2007. aastal ühines ta Austria klubiga Viini Rapid, mille meeskonnas ta debüteeris Austria kõrgliigas 2012/2013. hooajal. Aastatel 2014–2016 saavutas ta Viini Rapidiga Austria kõrgliigas kolmel hooajal järjest teise koha.

2018. aastal ühines jalgpalliklubiga 1. FC Köln, millega tuli 2018/2019. hooajal Saksamaa esiliiga võitjaks. 20. oktoobril 2019 mängus Paderborni vastu lõi Schaub Saksamaa kõrgliigas oma esimese värava. 2019/2020. hooaja teises pooles oli ta laenul Hamburgeris ja 2020/2021. hooajal seejärel Šveitsi kõrgliigaklubis FC Luzern.

2022. aasta juulis asus ta mängima Hannover 96-s.

Austria jalgpallikoondises tegi Schaub debüüdi 6. oktoobril 2016 MM-i valikmängus Walesi vastu ja lõi koondisekarjääri esimese värava 5. septembril 2017 mängus Gruusia vastu. 

Ta kuulus Austria koondisse 2021. aasta Euroopa meistrivõistlustel.

Tema isa Fred Schaub mängis mitmes Saksamaa klubis.

## Viited

## Välislingid
Saša Kalajdžić

**Saša Kalajdžić** (sündinud 7. juulil 1997 Viinis) on Austria jalgpallur, kes mängib ründajana Inglismaa kõrgliigaklubis Wolverhampton Wanderers ja Austria jalgpallikoondises.

## Klubikarjäär
Aastatel 2017–2019 mängis ta Austria kõrgliigas Mödlingi Admira Wackeri meeskonnas.

2019. aasta juulis sõlmis ta nelja-aastase lepingu Stuttgartiga, mis mängis toona veel Saksamaa esiliigas. Saksamaa esiliigas debüteeris ta alles 2019–20 hooaja lõpus ning lõi 21. juunil 2020 mängus 1. FC Nürnbergi vastu oma ainsa värava sel hooajal. Samal hooajal kindlus ta Stuttgardiga pääsu Saksamaa kõrgliigasse. Saksamaa kõrgliigas lõi Kalajdžić esimese värava 19. septembril 2020 mängus SC Freiburgi vastu. Hooajal 2020–21 lõi ta Saksamaa kõrgliigas 16 väravat, millega oli ta sel hooajal klubi suurim ja kogu liiga arvestuses paremuselt kuues väravakütt.

2022. aasta augustis sõlmis ta viieaastase lepingu Wolverhampton Wanderersiga. Inglismaa kõrgliigas tegi ta debüüdi 3. septembril 2022 mängus Southamptoni vastu, kuid sai selles mängus vigastada ja sel hooajal kordagi enam väljakule ei pääsenud. Uuesti pääses ta Wolverhamptoni meeskonnas platsile 2023/24. hooaja avamängus 14. augustil Manchester Unitedi vastu.

## Koondisekarjäär
Austria jalgpallikoondises debüteeris Kalajdžić 14. oktoobril 2020 UEFA Rahvuste Liiga mängus Rumeenia vastu. Koondisekarjääri kaks esimest väravat lõi ta 25. märtsil 2021 MM-i valikmängus Šotimaa vastu. 2021. aasta Euroopa meistrivõistluste kaheksandikfinaalis lõi ta värava Austria vastu.

## Viited
Delta Burke

**Delta Burke** (õieti **Delta Ramona Leah Burke**; sündinud 30. juulil 1956 Orlandois Florida osariigis) on Ameerika Ühendriikide näitleja.

## Välislingid

*
SOCIMI 821

**SOCIMI 821** on Itaalia püstolkuulipilduja, mida 1980. aastatel tootis Milanos asuv ettevõte Socimi (Società Costruzioni Industriali Milano, SpA). Relv põhineb Iisraeli Uzi disainil.

## Pildid

Image:SOCIMI Type 821-SMG 9x19mm - 2.JPG|Kinnise kabaga
Image:SOCIMI Type 821-SMG 9x19mm - 3.JPG|Lahtise kabaga


## Viited

## Välislingid
*Probert Encyclopaedia entry
*The SOCIMI Weapons System on the 12/2003 issue of ''Small Arms Review''
*SOCIMI Type 821-SMG video
Jaan Lentsius

**Jaan Lentsius** (11. november 1944 Tartu – 2. jaanuar 1993 Pärnu) oli eesti korvpallur.

Jaan Lentsius lõpetas 1963. aastal Tartu 3. Keskkooli (praegune Tartu Raatuse Kool) ja 1969. aastal Tartu Riikliku Ülikooli kehakultuuriteaduskonna. Koolipõlves harrastas ta ka ujumist, ratsutamist ja kergejõustikku. Jaan Lentsius oli 191&nbsp;cm pikk, tema treener oli Ilmar Kullam. 

Lentsius tuli tolleaegse TRÜ meeskonna koosseisus kaheksal korral Eesti meistriks (1969–1978), võitis mitu hõbe- ja pronksmedalit ning Eesti karika. NSV Liidu rahvaste spartakiaadil 1967. aastal sai Eesti meeskonnaga hõbemedali ja 1971. aastal pronksmedali. NSV Liidu meistrivõistlustel osales Kalevi esindusmeeskonna koosseisus, kellega võitis mitu 4., 5. ja 6. kohta. Lisaks oli ta 1969. aastal NSV Liidu ametiühingute meister ja võitis meeskonnaga mitu korda Baltimaade karika. Jaan Lentsius kuulus 15 aastat (1964–1978) Eesti koondisse ja Kalevi meeskonda, ta oli valitud ka võistkonna kapteniks. Meistersportlase nimetuse sai ta 1967. aastal. 

Lentsius töötas hiljem Pärnu Kolhooside Ehituskontoris tehnoloogiainsenerina. Pärast autoõnnetust 1981. aastal jäi ta I grupi invaliidiks, kuid jätkas töötamist tööjaotajana ning juhendas asutuse korvpallimeeskonda.

## Viited

## Kirjandus
* "Eesti korvpall" Portreed. Vello Lään, Märt Ibrus. Eesti Korvpalliliit 2006. 

## Välislingid
* Jaan Lentsius, šarž Eesti Spordi- ja Olümpiamuuseum
*Jaan Lentsius – Basket.ee
Tamara van Ark

**Tamara van Ark** (sündinud 11. augustil 1974 Haagis) on Hollandi poliitik, ta on erakonna Rahvapartei Vabaduse ja Demokraatia Eest liige. Ta oli 9. juulist 2020 kuni 3. septembrini 2021 Hollandi tervishoiuminister.

Ta on lõpetanud Erasmuse Rotterdami Ülikooli avaliku halduse erialal, aastal 1998 omandas ta seal doktorikraadi.

Ta oli aastatel 2012–2017 Hollandi parlamendi alamkoja liige. 26. oktoobrist 2017 kuni 9. juulini 2020 Hollandi sotsiaal- ja tööhõive ministeeriumi riigisekretär (eesti mõttes kantsler).

9. juulist 2020 kuni 3. septembrini 2021 oli ta Hollandi tervishoiuminister.

## Isiklikku
Ta on kahe tütre ema ning ta on abielus Elbert Dijkgraafiga
Sean McMeekin

**Sean McMeekin** (sündinud 10. mail 1974 Idaho osariigis) on ameerika ajaloolane, kes on keskendunud 20. sajandi alguse Euroopa ajaloole, eriti Esimese maailmasõja ajenditele ning Venemaa ja Osmanite impeeriumi rollile. Praegu on ta New Yorgi osariigis Bardi kolledžis Euroopa ajaloo ja kultuuri professor.
Albaania isopolüfoonia

**Albaania isopolüfoonia** on albaania rahvamuusika traditsiooniline osa ning on sellisena kantud UNESCO vaimse kultuuripärandi nimekirja.
Jiříkov

**Jiříkov** (saksa keeles *Georgswalde*) on linn Tšehhis Ústí maakonnas Děčíni ringkonnas. Jiříkov asub Saksamaa piiri ääres, teisel poole piiri on Ebersbach-Neugersdorf.

Asulat on esmamainitud 1346. aastal. Jiříkov sai alevi staatuse 1753. aastal ja linnaõigused 1914. aastal.

## Viited
Roberto Martínez

**Roberto Martínez Montoliu** (sündinud 13. juulil 1973 Balagueris) on Hispaania jalgpallitreener ja endine jalgpallur.

Tema jalgpallurikarjäär kestis aastatel 1991–2007. Mängijana oli tema positsioon kaitsev poolkaitsja. Klubikarjääri jooksul mängis ta Hispaania klubides Real Zaragoza ja CF Balaguer, Inglismaa klubides Wigan Athletic, Walsall, Swansea City ja Chester City ning Šotimaa klubis Motherwell. 1996. aastal valiti Martínez Wigan Athleticu aasta mängijaks.

Treenerina alustas Martínez tööd Inglismaal. Aastatel 2007–2009	oli ta Swansea City, 2009–2013 Wigan Athleticu ja  2013–2016 Evertoni peatreener. 2013. aastal võitis ta Wigan Athleticuga Inglismaa karikavõistlused.

2016. aasta augustis sai ta Belgia jalgpallikoondise peatreeneriks. 2018. aasta maailmameistrivõistlustel saavutas ta Belgia koondisega kolmanda koha. Belgia koondise peatreeneri kohalt astus ta tagasi pärast 2022. aasta maailmameistrivõistlusi.

2023. aasta jaanuaris sai Fernando Santose asemel Portugali jalgpallikoondise peatreeneriks.

## Viited

## Välislingid